cyanic-selkie/wikianc huggingface dataset:
Työkalu
Suurimmat työkaluvalmistajat
Vuoden 2017 markkinaselvityksessä maailman työkalumarkkinoiden vuotuinen liikevaihto oli noin 43,5 miljardia euroa. Markkinasta 91 prosenttia oli 18 suurimman valmistajan käsissä. Maailman suurimpia käsi- ja konetyökalujen valmistajia olivat:
Mont Pelerin Society
Mont Pelerin Society on liberalismin teoriaa ja käytäntöä pohtiva kansainvälinen yhteisö, jonka jäseninä on ollut taloustieteilijöitä (mm. 8 nobelistia), filosofeja, historioitsijoita, journalisteja ja virkamiehiä.
Yhteisön perustivat vuonna 1947 mm. Friedrich von Hayek, Karl Popper, Milton Friedman ja Ludwig von Mises. Yhteisö kannattaa uusliberalismia, etenkin avointa yhteiskuntaa, sananvapautta ja vapaata markkinataloutta.
Järjestö on puolueisiin sitoutumaton ja sen tarkoituksena on edistää ajatustenvaihtoa liberalismin tilasta ja käytännöstä vapaata yhteiskuntaa kannattavien tieteilijöiden kesken sekä tutkia markkinatalouksien toimintaa, hyveitä ja ongelmia. Ensimmäinen suomalaisjäsen oli professori Bruno Suviranta. Petri Kajander valittiin jäseneksi vuonna 2011.
Päämäärien julistus 1947
Lisäksi tieteilijöiden mielestä on vaikea kuvitella vapauden säilyvän yhteiskunnassa, jossa ei olisi sitä vallan hajautumista, minkä yksityisomistus ja kilpailulliset markkinat tuottavat. Tulisi tutkia tarkemmin mm. seuraavia asioita:
1. Nykyisen kriisin analysointi. 2. Valtion tehtävät tulisi määritellä uudestaan siten, että syntyy selkeämpi ero liberaalin ja totalitaarisen järjestyksen välillä. 3. Laillisuusperiaate tulisi saattaa jälleen voimaan siten, että yksilöt ja ryhmät eivät voi anastaa toistensa vapautta ja "oikeuksista" ei voi tulla predatorisen vallankäytön väline. 4. Minimitasojen asettaminen tavalla, joka ei ole haitallinen markkinoiden aloitteellisuudelle ja toimivuudelle. 5. Keinot hillitä historian väärinkäyttöä vapaudelle vihamielisten ideologioiden edistämiseen. 6. Kansainvälinen järjestys, joka edesauttaisi rauhan ja vapauden turvaamista ja mahdollistaisi harmoniset kansainväliset taloussuhteet.
Ryhmä ei haikaile propagandaa, sitoudu tiettyyn puolueeseen eikä pyri luomaan tarkkaa ja kahlitsevaa oikeaoppisuutta. Se pyrkii edesauttamaan ajatusten vaihtoa vapaan yhteiskunnan kannattajien kesken.
Historia
1.–10.4.1947 kokoontui 39 ekonomistia, historioitsijaa ja filosofia Mont Pelerin -vuoren luona Sveitsissä keskustellakseen liberalismin kohtalosta ja toimiakseen "valtion nousua ja marxilaista ja keynesiläistä suunnittelua vastaan, kun nämä olivat leviämässä ympäri maailmaa". Avaussanoissaan Hayek mainitsi "kaksi miestä, joiden kanssa olin perinpohjaisimmin suunnitellut tätä kokousta mutta joista kumpikaan ei elänyt nähdäkseen sen toteutuvan": Henry Simons (joka Chicagon yliopistossa koulutti Milton Friedmanin) ja sir John Clapham, Englannin pankin korkea virkamies, joka oli 1940–1946 British Royal Societyn presidentti.
Yhteisö on tavannut vuosittain, yleensä syyskuussa. Nykyinen presidentti on Deepak Lal.
Osanottajaluettelo
Alkuperäisen kokouksen osanottajat olivat
Vaikutus
Hayek halusi yhteisön olevan tieteilijöiden yhteisö, jossa keskusteltaisiin kollektivismin vaaroista muttei ryhdyttäisi PR-toimiin tai propagandaan. Yhteisön aktiivit ovat kuitenkin perustaneet ajatushautomoita, esimerkiksi Hayek rohkaisi mm. Antony Fisheriä tähän, ja hän perusti Institute of Economic Affairsin (IEA) Lontoossa 1955, Heritage Foundation -säätiön Washington D.C:ssä 1973, Manhattan Institute for Public Policy Research -tutkimuslaitoksen New Yorkissa 1977 ja Atlas Economic Research Foundation -säätiön 1981. Atlas puolestaan tukee monia ajatushautomoita kuten Fraser Institute.
Tunnettuja MPS:n jäseniä, jotka ovat nousseet merkittäviin asemiin ovat Länsi-Saksan liittokansleri Ludwig Erhard, Italian presidentti Luigi Einaudi, USA:n keskuspankin puheenjohtaja Arthur F. Burns, USA:n ulkoministeri George Shultz, Britannian ulkoministeri sir Geoffrey Howe, Uuden-seelannin talousministeri Ruth Richardson ja Tšekin presidentti Václav Klaus.
Kahdeksan MPS:n jäsentä on saanut Nobelin taloustieteen palkinnon: F. A. Hayek, Milton Friedman, George Stigler, Maurice Allais, James M. Buchanan, Ronald Coase, Gary S. Becker ja Vernon Smith. Ronald Reaganin 76 taloustieteellisestä neuvonantajasta 22 oli MPS:n jäseniä.
Myös tietokirjailija Johan Norberg on valittu MPS:n jäseneksi.
Nicola de Marco
Nicola de Marco (s. 28. elokuuta 1990 Pordenone) on italialainen moottoriurheilija.
Ura
De Marco aloitti uransa Karting-sarjoissa kilpaillen kuuden vuoden ajan, kunnes hän siirtyi vuonna 2006 Formula Azzurra-sarjaan. Hän voitti kolme kilpailua sijoittuen sarjan kolmanneksi. Vuonna 2007 Marco kilpaili Italian Formula 3 -mestaruussarjassa sijoittuen kuudenneksi. Seuraavana vuonna Marco kilpaili Espanjan Formula 3 -sarjassa sijoittuen neljänneksi. Hän ajoi myös Macaun kilpailussa sijoittuen 19:nneksi. Vuonna 2009 Marco kilpaili FIA Formula Two Championship -sarjassa saavuttaen kaksi palkintosijaa, yhden paalupaikan, nopeimman kierroksen ja 25 pistettä sijoittuen sarjan kymmenenneksi. Marco jatkoi sarjassa kaudella 2010 voittaen kaksi kilpailua sijoittuen yhteispisteissä kahdeksanneksi.
Reddit
Sivuston taustalla oleva ohjelmisto on avoimen lähdekoodin projekti. Alun pitäen Reddit oli kirjoitettu Common Lisp -kielellä, mutta nykyinen versio on kirjoitettu Python-kielellä.
Kesällä 2018 Reddit nousi Yhdysvaltain kolmanneksi suosituimmaksi verkkosivustoksi jättäen Facebookin taakseen. Suomessa sivusto oli tuolloin viidenneksi suosituin. Helmikuusta 2018 lähtien Reddit-palvelulla oli 542 miljoonaa kuukausittaista kävijää.
Historia
Sivuston perustivat Steve Huffman, Aaron Swartz ja Alexis Ohanian vuonna 2005. Lokakuussa 2006 sivuston osti Condé Nast, ja syyskuussa 2011 Redditistä muodostettiin Condé Nastin omistajan, Advance Publicationsin, alainen itsenäinen yhtiö. Reddit on kirjoitettu Python-ohjelmointikielellä. Sen web-käyttöliittymä (Reddit redesign) on tehty React-kirjastolla.
Redditin maskotin nimi on Snoo. Tämäkin nimi on peräisin englanninkielisestä väännöksestä S'new, joka tulee ilmauksesta "what's new?" (mitä uutta?). S'new oli alkujaan tarkoitettu koko sivuston nimeksi, mutta myöhemmin sen tilalle valittiin Reddit. Syynä s'new-nimen hylkäämiseen oli se, että domainin nimi ei ollut vapaa.
Alkuvaiheessa Reddit kilpaili hyvin samankaltaisen Digg-nimisen sivuston kanssa. Diggin käyttäjät kuitenkin siirtyivät Redditiin, kun Digg teki liudan virheitä: näihin kuuluivat mm. uusi, huonompana pidetty, käyttöliittymä sekä kokemus mainostajien ylenpalttisesta suosimisesta, joka työnsi Diggin käyttäjäkunnan Redditiin. .
Reddit on kielletty joissakin maissa erinäisistä syistä: Indonesiassa vuonna 2014 sivustolla olevien alastonkuvien takia, Venäjällä vuonna 2015, koska maan viestintäviraston mukaan sivusto kannustaa alaikäisiä käyttämään huumeita ja Intiassa tietyillä alueilla vuonna 2019 tekijänoikeusrikkomuksien ja alastomuuden takia.
Kesäkuussa 2023 Redditin käyttäjien keskuudessa nousi kapina yrityksen sääntömuutoksia vastaan. Reddit käytännössä kielsi ulkoiset ohjelmat webbisivuston käyttämiseen nostamalla rajapinnan käytön hinnat taivaisiin. Suunnitellun 48 tunnin boikotin jälkeen noin viidennes Redditin suurimmista palstoista pysyi suljettuina.
Sivusto nykyään
Redditissä käyttäjät voivat lähettää linkkejä, kuvia, videoita, kirjoituksia tai tekstiartikkeleja, joiden kiinnostavuudesta käyttäjät voivat äänestää ja joista käyttäjät voivat keskustella. Sivusto näyttää normaalisti keskusteluja, jotka kullakin hetkellä saavat runsaasti positiivisia ääniä. Sivusto jakaa linkit ja keskustelut aihepiireittäin ”subreddit”-osioihin (suomeksi alireddit-osioihin), joita käyttäjät voivat itse perustaa, jos heidän käyttäjätilinsä on yli 30 päivää vanha. Sivuston käyttöliittymä on varsin minimalistinen: esimerkiksi keskusteluissa ei käytetä ollenkaan viestien allekirjoituksia.
Yhdistyneen kuningaskunnan parlamenttivaalit 2005
Yhdistyneen kuningaskunnan parlamenttivaalit 2005 pidettiin 5. toukokuuta.
Reddit
Sivusto nykyään
Heinäkuussa 2021 Redditin 10 suosituinta aliredditiä olivat:
Yhdistyneen kuningaskunnan parlamenttivaalit 2005
Tony Blairin johtama Työväenpuolue voitti vaalit jo kolmannen kerran peräkkäin. Vaalit toivat Britanniaan eniten pienten puolueiden ja itsenäisiä edustajia 60 vuoteen.
Reddit
Kohuja
Alkuvuodesta 2019 kiinalainen Tencent ilmoitti investoivansa 150 miljoonaa dollaria sivustoon. Redditin käyttäjät pelkäsivät tämän johtavan sensuurin lisääntymiseen, minkä johdosta Nalle Puh -meemit ja Tiananmenin verilöylystä muistuttavat postaukset nousivat suosituiksi. .
8. tammikuuta 2021 Reddit ilmoitti poistavansa Donald Trumpia ihannoivan r/DonaldTrump -aliredditin, koska katsoi sillä olevan yhteyksiä tammikuun 6. päivän vallankumousyritykseen. Aliredditillä oli yli 52 000 käyttäjää. Puoli vuotta aikaisemmin Reddit oli poistanut r/The_Donald -aliredditin Redditin yhteisten sääntöjen rikkomisesta.
Kullervo Ruotsalainen
Kullervo Väinö Ruotsalainen (12. kesäkuuta 1931 Helsinki – 28. helmikuuta 1983 Haningen kunta, Ruotsi) oli suomalainen taidemaalari ja piirtäjä.
Kuopiolainen Kullervo Ruotsalainen opiskeli Suomen Taideakatemian koulussa 1953–1956 ja Accademia di belle arti di Firenzessä. Hän teki 1950-luvulla opintomatkoja muun muassa Italiaan, Ranskaan ja Hollantiin. Ruotsalainen palkittiin 1962 Suomen Kuvataidejärjestöjen Liiton vuosinäyttelyssä.
1970-luvulla Ruotsalaisella oli ateljeeasuntona vanha kansakoulu Pielaveden Kuivaniemessä. Ruotsalainen muutti perheineen 1977 Ruotsiin, kun hänen vaimonsa Toini sai töitä Tukholmasta radiotoimittajana Ruotsin radion suomenkielisessä ohjelmatoimituksessa.
Viikunanlehti (vappulehti)
Viikunanlehti on 1928 perustetun Lahden Akateemiset Urheilijat ry:n vuodesta 1948 alkaen julkaisema vappulehti. Se postitetaan jäsenille, mutta sen voi ostaa vapaasti myös joistain lehtikioskeista. Yhdistyksen jäseneksi voi päästä ylioppilastutkinnon suorittanut mies tai mies, jolla on vastaavat tiedot.
Leuka-ahven
Taksonomia ja ulkonäkö
Leuka-ahven luetaan eräissä lähteissä ruoriahventen (Kyphosidae) heimoon kuuluvaksi. Se on ruumiinmuodoltaan ovaalinmallinen ja otsan profiili on jyrkkä. Laji voi kasvaa suurimmillaan noin 60 cm:n pituiseksi. Leuka-ahvenen suu on kookas ja alaleuka työntyy yläleukaa edemmäs. Kalalla on yksi piikikäs ja pitkä selkäevä ja pyrstöevä on selkeästi haarautunut. Aikuiset yksilöt ovat väriltään ruskehtavan harmaita ja nuorilla leuka-ahvenilla on useita kermanvärisiä juovia kyljissä.
Levinneisyys ja elintavat
Leuka-ahventa tavataan ainoastaan eteläisestä Afrikasta, alueelta, joka ulottuu Mosambikin Maputosta Etelä-Afrikkaan False Baylle. Kalat elävät koralliriutoilla suhteellisen matalissa vesissä. Erityisesti nuoret kalat elävät usein kivien ja korallien koloissa ja luolissa. Leuka-ahvenen ravinto koostuu pääasiassa krillistä ja muusta eläinplanktonista. Toisinaan se syö myös pieniä kaloja. Kalastajat saavat leuka-ahventa saaliiksi vain harvoin, mutta se on hyvä ruokakala.
John Nicholas (jääkiekkoilija)
John Allen Nicholas (2. toukokuuta 1930 Melbourne, Victoria – 1966 Melbourne, Victoria) oli australialainen jääkiekkoilija, pelipaikaltaan puolustaja. Hän kuului Australian joukkueeseen Squaw Valleyn talviolympialaisissa 1960.
John Nicholas
John Nicholas voi tarkoittaa ainakin seuraavia henkilöitä:
Patio
Patio (espanjan sanasta patio tarkoittaen takapihaa/puutarhaa) on ruokailuun tai muuhun vapaa-ajan viettoon käytettävä ulkotila. Se on yleensä rakennuksen yhteydessä ja päällystetty. Sillä voidaan viitata sekä katottomaan espanjalaistyyliseen sisäpihaan että puutarhan ja talon väliseen päällystettyyn alueeseen. Patio on myös yleinen nimitys ravintoloiden ulkopuolelle sijoitetuille istumapaikoille, jotka on usein katettu aurinkovarjoilla. Erillinen patio tehdään yleensä betonista tai vakaalle alustalle ladotuista kivilaatoista.
thumb|250px|left|[[Saksalaisen ravintolan patio aurinkovarjoineen.]]
Katso myös
中庭
Donnie Van Zant
Donnie Van Zant (s. 11. kesäkuuta 1952 Jacksonville, Florida, USA) on yhdysvaltalainen rocklaulaja ja -kitaristi. Hän on Lynyrd Skynyrd -yhtyeen edesmenneen laulajan Ronnie Van Zantin pikkuveli ja nykyisen laulajan Johnny Van Zantin isoveli.
Van Zant perusti oman yhtyeensä .38 Specialin vuonna 1975. Yhtye oli erityisen suosittu 1980-luvulla.
Donnie Van Zant on myös julkaissut duettolevyjä veljensä Johnnyn kanssa. Brother To Brother (1998), Van Zant II (2001), Get Right With The Man (2005), My Kind of Country (2007).
Infektio
Infektio eli tartunta tarkoittaa tautia aiheuttavan bakteerin, viruksen, sienen, loisen tai muun patogeenin tunkeutumista isäntälajin elimistöön ulkoa käsin tai siirtymistä isännän elimistön osasta toiseen niin runsain mitoin, että se kykenee vaurioittamaan isännän tervettä kudosta. Patogeenit eli taudinaiheuttajat tunkeutuvat elimistöön usein hengitysteiden, suoliston, sukuelinten tai avointen haavojen kautta. Infektio johtaa tulehduksen eli inflammaation syntymiseen, mikäli isännän immuunipuolustusjärjestelmä on niin heikko, ettei se kykene eliminoimaan taudin aiheuttajaa ennen kuin se lisääntyy liikaa. Kyseistä prosessia kutsutaan tartuntataudin puhkeamiseksi.
Patogeeniset bakteerit kuluttavat lisääntyessään elimistön tärkeitä ravintoaineita, tuottavat haitta-aineita eli toksiineja sekä aiheuttavat kudos- ja solutuhoa. Bakteeri tunkeutuu usein isännän solujen sisään aiheuttaen niiden tulehtumisen.
Elimistö puolustautuu taudinauheuttajia vastaan esimerkiksi prostaglandiinijärjestelmän aktivoiman kuumeen avulla.
Tartunta saattaa kuolioon, jatkuviin haavoihin ja jopa kuolemaan. Monen bakteeritaudin aiheuttamat vauriot syntyvät isännän reaktioista bakteeriin.
Myös prioninit ja viroidit kuuluvat taudinaihettajiin. Loisen ja isännän välillä olevaa yhteiseloa, jossa loinen hyötyy isännästä, kutsutaan loisinnaksi. Tartuntoihin keskittynyt lääketieteen erikoisala on nimeltään infektiosairaudet.
Ihminen tartuttaa muita herkimmin usein juuri oireiden alettua tai ennen oireiden ilmaantumista.
Easterville
Easterville on kylä Manitoban provinssissa Kanadassa. Se sijaitsee Cedarjärven etelärannalla 200 kilometriä lounaaseen The Pas'ta ja 100 kilometriä länteen Grand Rapidsista. Chemawawin First Nations -intiaanireservaatti sijaitsee kylän välittömässä läheisyydessä.
Sekä intiaanireservaatti että Eastervillen kylä siirrettiin vuosina 1962–1963, kun sähköyhtiö Manitoba Hydro patosi Saskatchwanjoen Grand Rapidsin kylän luota ja Cedarjärvi muodostui. Veden noustessa patoaltaassa se peitti alleen vanhat kyläpaikat ja intiaanien maa-alueet.
Kylä ja intiaanireservaatti sijaitsevat Manitoba Provincial Highway 68 -maantien varrella ja niiden läheisyydessä sijaitsee Eastervillen lentoasema.
53.10371°N, -99.81526°W
Gold Rush!
Gold Rush! (myöhemmin nimellä California: Gold Rush! ) on vuonna Sierra On-Line -peliyhtiön julkaisema graafinen seikkailupeli. Pelin suunnittelivat Doug ja Ken MacNeill.
Gold Rush! on yksi viimeisimpiä Sierran AGI-käyttöliittymällä tehtyjä pelejä ja se on myös yksi monimutkaisimmista. Peli ei liene yhtä tunnettu kuin muut Sierran seikkailupelit.
Pelin julkaisuoikeudet omistaa tällä hetkellä The Software Farm ja pelin alkuperäiset kehittäjät MacNeillit.
Juoni
Peli sijoittuu vuoteen 1848, juuri hetkeen ennen Kalifornian kultaryntäystä. Pelihahmo on brooklyniläinen lehtimies Jerrod Wilson, joka saa tiedon, että hänen täytyy matkustaa Sacramentoon tapaamaan kauan kadoksissa ollutta veljeään. Joitakin minuutteja pelin alkamisen jälkeen leviää kaupungissa tieto kultaesiintymistä Kaliforniassa ja se vaikeuttaa hänen lähtemistään Sacramentoon.
Pelissä Jerrodilla on useita keinoja päästä veljensä luokse. Hän voi matkustaa postivaunuilla, joka on halvin vaihtoehto ja aina käytettävissä riippumatta siitä, kuinka kauan hän viettää aikaansa Brooklynissä. Tämä reitti vie Jerrodin Pohjois-Amerikan intiaanien luokse, aavikolle ja hän joutuu kokemaan Sierra Nevadan talvimyrskyn. Hän voi myös matkustaa laivalla Panamaan, soiden ja viidakoiden läpi ja toisella laivalla Sacramentoon. Tämä vaihtoehto on muita kalliimpi ja Jerrordin pitää varautua huolellisesti Panaman trooppisen ilmaston vaaroihin, kuten malariaan, muurahaisiin ja krokotiileihin. Kolmas ja hitain tapa matkustaa on laivalla Kap Hornin ympäri. Tällä reitillä on omat vaaransa, myrskyistä keripukkiin. Jokaisella reitillä Jerrod voi sairastua satunnaisesti parantumattomaan tautiin kuten koleraan ja siksi pelaajan on hyvä tallentaa peli usein. Kun Jerrod saapuu Sacramentoon, ovat lopputehtävät sen jälkeen kaikki yksiä ja samoja.
Kaliforniaan saavuttuaan täytyy Jerrodin kaivaa kultaa, välttää rosvoja ja löytää kadoksissa ollut veljensä.
Kopiosuojaus
Gold Rush! käyttää kopiosuojauksena sanoja pelin manuaalista. Jos pelaaja antaa väärän vastauksen, pidätetään hänet välittömästi ja seurauksena on hirttotuomio.
Vastaanotto
Tietokonepelien vuosikirja Pelit:issä Jyrki Kasvi antoi pelille neljä tähteä viidestä. Hän kehui sen juonta ja sivistävyyttä mutta moitti kovia laitevaatimuksia.
Noakin arkki
thumb|250px|Noakin arkki on Suomen vanhin asuinkerrostalo
Noakin arkki eli Suomenlinna C54 on Helsingin Suomenlinnassa sijaitseva rakennus, joka valmistui vuonna 1771. Rakennus on Suomen ensimmäinen asuinkerrostalo, ja siinä on 4 kerrosta. Rakennus on säilynyt sisätiloiltaan 1800- ja osittain myös 1700-luvun asussaan. Rakennus on toiminut koko historiansa ajan asuinkäytössä, ja sitä on kunnostettu 2000-luvulla.
HMS Lord Clyde
HMS Lord Clyde oli Britannian kuninkaallisen laivaston vuonna 1864 vesillelaskettu Lord Clyde -luokan panssarifregatti.
Valmistus
Alus tilattiin Pembroken telakalta, missä köli laskettiin 29. syyskuuta 1863. Alus laskettiin vesille 13. lokakuuta 1864 ja valmistui 2. kesäkuuta 1866.
Palvelus
Maaliskuussa 1872 alus ajoi rantaan Maltalla niin, että sen sisaraluksen HMS Lord Wardenin oli hinattava se irti. Aluksen päällikkö John Bythesea ja perämies joutuivat tapauksen johdosta sotaoikeuteen.
Alus myytiin 1875 romutettavaksi.
Eberhard Gienger
thumb|Eberhard Gienger vuonna 2014. Eberhard Gienger (s. 21. heinäkuuta 1951 Künzelsau, Baden-Württemberg, Saksa) on saksalainen poliitikko sekä entinen telinevoimistelija ja olympiamitalisti.
Gienger sijoittui Münchenin 1972 olympialaisten telinevoimistelussa viidenneksi joukkuekilpailussa ja 16:nneksi henkilökohtaisessa moniottelussa (pistein 111,175). Grenoblen EM-kilpailuissa 1973 hän voitti kultaa rekillä tasapistein itäsaksalaisen Klaus Kösten kanssa. Uransa ainoan maailmanmestaruuden Gienger voitti Varnassa 1974 rekillä. Bernin EM-kilpailuissa 1975 hän voitti toistamiseen rekin Euroopan-mestaruuden, tällä kertaa tasapistein neuvostoliittolaisen Nikolai Andrianovin kanssa. Lisäksi hän saavutti EM-hopeaa moniottelussa ja EM-pronssia hevosella.
Montréalin 1976 olympialaisissa Gienger saavutti pronssia rekillä tasapistein 19,475 ranskalaisen Henri Boërion kanssa. Japanilaiset Mitsuo Tsukahara ja Eizo Kenmotsu sijoittuivat heidän edelleen. Gienger oli paras länsisaksalainen joukkuekilpailussa, jossa tuloksena oli viides sija. Moniottelussa hän sijoittui 16:nneksi pistein 112,200.
Montreálin jälkeen Gienger saavutti vielä useita arvokisamitaleja. Vilnan EM-kilpailuissa 1977 hän sai hopeaa nojapuilla. Strasbourgin MM-kilpailuissa 1978 hän saavutti hopeaa rekillä ja hevosella. Essenin EM-kilpailuissa 1979 hän sai pronssia nojapuilla. Moskovan 1980 olympialaisiin hän ei voinut osallistua länsimaiden olympiaboikotin vuoksi. Vielä vuonna 1981 hän voitti Rooman EM-kilpailuissa kultaa rekillä tasapistein neuvostoliittolaisen Aleksandr Tkatševin kanssa sekä saavutti Moskovan MM-kilpailuissa hopeaa rekillä Tkatševille hävinneenä.
Gienger on myöhemmin toiminut politiikassa Saksan kristillisdemokraattinen unionin (CDU) edustajana.
Balilaiset
Balilaiset ovat perinteisesti Indonesian Balin saarella asuva etninen ryhmä. He poikkeavat Indonesian valtavirrasta siinä, että hindulaisuus on heidän keskuudessaan merkittävä uskonto. Indonesian vuoden 2000 väestönlaskennan mukaan balilaisia oli 3,1 miljoonaa.
Historia
200px|thumb|vasen|Piirros balilaisesta kuninkaasta vuodelta 1597. Arkeologisista ja kirjallisista todisteista tiedetään, että balilaiset joutuivat enenevissä määrin kosketuksiin Jaavalta tulleiden matkustajien kanssa 400-luvulta eteenpäin. Jaavalaisten mukana levisi sekä hindulaisuus ja buddhalaisuus että kieli ja yhteiskunnallinen järjestysmalli. Airlangga-niminen kuningas yhdisti 1000-luvulla Balin pienet kuningaskunnat itäiseen Jaavaan tukeutuneeseen kuningaskuntaansa. Seuraavien 300 vuoden aikana saarella piti valtaa myös Majapahitin kuningaskunta, jonka muslimiarmeijat kuitenkin kukistivat 1515. Monet majapahitin yläluokasta pakenivat Balille. Bali jakaantui uudestaan useaan kuningaskuntaan, joista useat saivat eri aikoina yliotteen muista. Hollantilaiset jättivät Balin pitkäksi aikaa rauhaan hankkiessaan siirtomaita muualta Indonesiasta, sillä saarella ei ollut kunnollista satamaa. Hollantilaiset kuitenkin asettivat vuonna 1855 saarelle kuvernöörin, mutta varsinaisesti saari vallattiin vasta, kun saaren eteläosan kuningaskunnat kukistettiin sodassa vuosina 1906 ja 1908. Japani hallitsi saaria vuosina 1942–1945, ja toisen maailmansodan jälkeen saarella taistelivat keskenään itsenäisyyttä ja Hollannin siirtomaavaltaa kannattavat. Vuonna 1946 itsenäisyyttä kannattaneet kärsivät tappion hollantilaisille Margan taistelussa. Myöhemmin saari liitettiin muslimienemmistöiseen Indonesiaan. Lähes 100 000 balilaista kuoli Haji Muhammed Suharton kommunistivainoissa vuoden 1965 jälkeen.
Nykypäivä
200px|thumb|oikea|Balilaisia tanssijoita. Balin väestötiheyden takia saarelaisia on kannustettu muuttamaan muualle Indonesiaan, ja 1970- ja 1980-luvuilta saarelta muuttikin tuhansia ihmisiä Indonesian ulkosaarille. Ulkosaarten lisäksi siirtolaisia on merkittävissä määrin myös Jaavalla. Matkailusta on tullut Balilla tärkeä elinkeino, ja se on lisännyt esimerkiksi perinteisten käsitöiden kysyntää. Koska Bali on pääasiassa balilaisten asuttamaa, he eivät juurikaan kärsi saarellaan esimerkiksi syrjinnästä, eikä balilaisella kulttuurilla ole erityisiä uhkia.
Nertšinski Zavodin piiri
thumb|200px|Nertšinski Zavodin piiri Taka-Baikalian aluepiirin kartalla. Nertšinski Zavodin piiri on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 9 700 neliökilometriä. Asukkaita on 11 800 henkeä (vuonna 2009).
Nertšinski Zavodin piiri sijaitsee Taka-Baikalian aluepiirin kaakkoisosassa. Pohjoisessa ja idässä Argun-joki erottaa sen Kiinasta. Etelässä se rajoittuu Taka-Baikalian Kalgan ja lännessä Gazimurski Zavodin piireihin.
Piiriin kuuluu 15 maalaiskuntaa: Argunsk, Bolšoi Zerentui, Buldurui, Georgijevka, Gorbunovka, Gornyi Zerentui, Išaga, Ivanovka, Javlenka, Mihailovka, Nertšinski Zavod, Olotši, Širokaja, Tšašino-Ildikan ja Urovskije Kljutši. Hallinnollinen keskus on Nertšinski Zavodin kylä. Asutuskeskuksia on yhteensä 24.
Nertšinski Zavodista on maantieyhteys aluepiirin pääkaupunkiin Tšitaan, jonne on matkaa 658 kilometriä. Lentokenttä suljettiin 1990-luvulla.
Seudun kehitykseen ovat vaikuttaneet 1700-luvulla syntynyt Nertšinskin pakkotyövankila, sen yhteydessa harjoitettu kaivostoiminta sekä vuonna 1851 perustetut Itä-Siperian kasakkajoukot. Kaivostoiminta loppui 1990-luvulla, mutta sen uudelleen aloittamista valmistellaan. Piirissä harjoitetaan metsänhankintaa ja maataloustuotteiden jalostusta. Maatalous on erikoistunut lampaanhoitoon, lihan ja maidon tuotantoon sekä viljanviljelyyn.
Nähtävyyksiä ovat mm. Gornyi Zerentuin pakkotyövankila ja Donon petroglyfit. Paikallislehtenä ilmestyy Sovetskoje Priargunje.
Mini (täsmennyssivu)
Mini voi tarkoittaa seuraavia:
Universeum
Universeum on tiedekeskus Göteborgin kaupungissa Ruotsissa. Se sijaitsee lähellä Lisebergin huvipuistoa ja Maailmankulttuurin museota. Tiedekeskus on perustettu vuonna 2001. Rakennuksen on suunnitellut Gert Wingårdh. Näyttelyissä on kokeellisia kohteita eri aihepiireistä mutta myös eläviä eläimiä. Tiedekeskus on yhteistyössä useiden ruotsalaisten yliopistojen kanssa.
The Definitive Collection (Billy Ray Cyrus)
The Definitive Collection on yhdysvaltalaisen countrylaulaja Billy Ray Cyrusin vuonna 2004 julkaistu kolmas kokoelma-albumi. Mercury Nashville Records julkaisi albumin ilman Cyrusin ohjausta, eikä sitä varten äänitetty uutta materiaalia. Kappaletta ”Fastest Horse in a One-Horse Town” ei kuitenkaan ollut aiemmin julkaistu Cyrusin levyillä.
Osvaldo Golijov: The Dreams and Prayers of Isaac the Blind
Osvaldo Golijov: The Dreams and Prayers of Isaac the Blind on yhdysvaltalaisen jousikvartetti Kronos Quartetin ja David Krakauerin albumi, joka julkaistiin vuonna 1996 levymerkillä Nonesuch Records. Levy sisältää argentiinalaisen Osvaldo Golijov sävellyksiä.
Kappaleet
Kappaleet säveltänyt Osvaldo Golijov.
Hapetusluku
Hapetusluku eli hapetusaste on luku, joka kuvaa jossakin määrin atomin luovuttamaa tai vastaanottamaa elektronijakaumaa. Hapetusluku on kuvitteellinen varaus, jonka atomi saa, jos kunkin sidoksen elektronit annetaan sille atomille, joka vetää niitä enemmän puoleensa. Muodollisemmin tämä voidaan ilmaista siten, että atomin kaikkia heteronukleaarisia sidoksia approksimoidaan ionisidoksella. Jos sidoksen atomit ovat samaa alkuainetta, elektronit jaetaan tasan.
Hapetusluku on kemialliseen kirjanpitoon käytettävä käsite, eikä sitä voida mitata suoraan samalla tavalla kuin esimerkiksi massaa tai lämpökapasiteettia. Hapetuslukujen avulla voidaan tarkastella elektronien siirtymistä kemiallisissa reaktiossa. Hapetuslukua käytetään myös yhdisteiden nimeämiseen ja kemiallisten kaavojen kirjoittamiseen. Hapetusluku ilmoitetaan roomalaisin numeroin.
Hapetusluku voi vaikuttaa huomattavasti alkuaineen ominaisuuksiin. Esimerkiksi kromi on hapetusluvulla +III ihmiselle välttämätön hivenaine, mutta hapetusluvulla +VI se on myrkyllinen.
Hapetusluvun laskeminen
Vesimolekyylissä (H2O) yhteiset sidoselektronit ovat lähempänä happiatomia, koska se on vetyä elektronegatiivisempi. Hapetuslukuja laskettaessa hapella on siis kahdeksan ulkoelektronia. Hapen kuvitteellinen varaus eli hapetusluku on siten −II, sillä neutraalilla hapella on kuusi ulkoelektronia. Molempien ilman elektroneita jäävien vetyatomien hapetusluku on sama kuin protonin varaus eli +I.
Hapetuslukujen laskemisessa ongelmallisia ovat useimmiten siirtymämetallit, jotka voivat esiintyä hyvin monella eri hapetusluvulla yhdisteestä riippuen, mutta niiden hapetusluvut voidaan useimmiten selvittää yhdisteen muiden atomien hapetuslukujen perusteella. Hapetuslukuja ei tarvitse aina laskea suoraan määritelmän pohjalta, vaan voidaan käyttää seuraavia sääntöjä:
Esimerkkejä
Kaliumkarbonaatissa (K2CO3) on kaksi K+-ionia ja yksi CO32−-ioni. Kaliumin hapetusluku karbonaatissa on siten +I. Hapen hapetusluku on −II. Jotta karbonaatti-ionin varaukseksi saadaan −2, hiilen hapetusluvun on oltava +IV, sillä −2 · 3 + 4 = −2.
Magnetiitissa (Fe3O4) raudan keskimääräinen hapetusluku on +8/3, sillä 8/3 · 3 − 2 · 4 = 0. Tämä hapetusluku ei ole kokonaisluku, sillä magnetiitissa on kaavayksikköä kohden yksi Fe2+-ioni ja kaksi Fe3+-ionia.
Koska sinkin hapetusluku on aina +II, voidaan päätellä, että sinkkikloridin kaava on ZnCl2. Jos alkuaineella voi olla useita hapetuslukuja, hapetusluku merkitään yhdisteen nimessä roomalaisin numeroin, esimerkiksi rauta(II)kloridi (FeCl2) ja rauta(III)kloridi (FeCl3).
Hapetuslukujen avulla voidaan tarkastella hapetus-pelkistysreaktioita. Esimerkiksi metaani palaa seuraavasti: CH4 + 2O2 → CO2 + 2H2O. Reaktiossa vedyn hapetusluku ei muutu. Neljä happiatomia saavat muodollisesti yhteensä 8 elektronia, sillä alussa niiden hapetusluku on nolla ja lopussa −II. Reaktio on elektronien suhteen tasapainossa, koska hiili menettää 8 elektronia (hapetusluku alussa −IV ja lopussa +IV). Reaktiossa hiilen hapetusluku suurenee eli hiili hapettuu. Hapen hapetusluku pienenee eli happi pelkistyy.
Latgallian ylänkö
pienoiskuva|Latgallian ylänkö on merkitty ruskealla värillä ja se sijaitsee Latvian kaakkoisosassa. Latgallian ylänkö (latg. Latgolys augstaine; ) on Latvian kaakkoisosassa sijaitseva pieni ylänkö, joka kuuluu Itä-Latvian ylänköalueeseen. Ylänkö sijaitsee Latgalliassa, josta sen nimikin on johdettu.
Maantietoa
Ylänköalue sijaitsee Kaakkois-Latviassa, jossa sen itäpuolella on Venäjä ja kaakkoispuolella Valko-Venäjä. Ylängön yhtenäinen alue katkeaa Väinäjoen syvään ja kapeaan jokilaaksoon, joka erottaa sen Liettuan ja Valko-Venäjän puolelle jäävästä Augšzemen ylängöstä. Latgallian ylängön luoteis- ja länsipuolella sijaitsee Itä-Latvian alanko ja pohjois- ja koillispuolella Velikajan alanko.
Latgallian ylängön pinta-ala on 6 375 neliökilometriä. Se sijaitsee laajan kalliokohouman päällä, jonka kalliopinta yltää sen eteläosissa 100–110 metrin mpy. ja pohjoisosissa 120–135 metrin korkeudelle. Jääkauden loppuvaiheessa kallioperä peittyi vielä moreenilla, hiekalla ja savikerrostumilla, joiden keskimääräinen paksuus on 40–100 metriä. Monet kerrostumat muodostavat kukkuloita ja niiden väliin jääviä laaksoja. Osa kukkuloista on lakiosastaan tasaisia ja savipeitteisiä. Näitä moreenitasanteita on osattu hyödyntää viljelyssä satoja vuosia. Latgallian ylängöllä moreenitasanteita on laskettu olevan viidessä ryppäässä yhteensä 185, ja niiden pinta-ala on 246 neliökilometriä (noin 4 % ylängöstä). Ylängöltä löytyy myös harjanteita ja syviä jokilaaksoja.
Latgallian ylängön korkeita mäkiä (korkeus metrieinä ):
Alueen vesistöt
Ylänköalueen epätasainen maasto luo hyvät edellytykset järvien ja lampien esiintymiselle. Sitä kutsutaankin yhdessä Alūksnen ylängön kanssa Sinisten järvien maaksi. Latgallian ylängöllä sijaitsee 43 % Latvian kaikista järvistä, mikä tekee noin 970 järveä tai lampea Latvian 2 256 järvestä. Näin siitäkin huolimatta, että osa pienimmistä lammista on ehtinyt jääkauden jälkeen soistua umpeen. Ylängön järvistä 75 on pinta-alaltaan yli neliökilometrin suuruisia ja 280 järveä neliökilometrin ja 10 hehtaarin väliltä. Tunnettuja järviä ovat ainakin Rāznas ezers, Ežezers, Drīdzis, Feimaņu ezers, Turpretī ezers, Ilzas ezers, Gusena ezers ja Drīdža ezers. Järvien laskuojat yhtyvät joiksi, jotka laskeutuvat alas ylängöltä eri ilmansuuntiin. Eteläisissä, läntisissä ja pohjoisissa laskusuunnissa joet yhtyvät alangoilla lopulta Väinäjokeen. Rinteiltä laskeutuvia Väinäjoen sivujokia ovat esimerkiksi Sarjanka, Rosica, Indrica, Dubna, ja lisäksi Feimanka, Malta, Rēzekne ja Iča. Ylängön länsi- ja koillispuolella sijaitsee Velikajan alanko ja ylängöltä alkavia Velikajan sivujokia ovat esimerkiksi Utroja ja Sinjaja.
Alueen väestö
Ylänkö sijaitsee seuraavien kuntien alueella (suluissa asukasluvut vuonna 2019): Krāslavan (19 800), Dagdan (9 300), Aglonan (4 400), Riebiņin (6 200), Rēzeknen (31 600), Ludzan (15 700) ja Zilupen (3 700). Kun Latviassa on 1 920 000 asukasta, ylängöllä elää noin 4,7 % sen asukkaista.
Geologiaa
Latgallian ylängön eteläosien kalliopinta on muodostunut myöhäisdevonikaudella sedimentoituneesta hiekasta, joka on myöhemmin kivettynyt hiekkakiveksi. Ylängön pohjoispuolella on kallion yläpinta muodostuu dolomiitista. Jääkauden aikana ovat kalliot hioutuneet tasaisiksi ja jääkauden loppuvaiheessa ne ovat peittyneet moreeni-, hiekka- ja savikerrostumilla. Näiden maaperäkerrosten paksuus on 40–100 metriä.
Ylänköalueen maaperän laatu ja sen pinnanmuodot on selitetty viime jääkauden loppuvaiheessa syntyneen kuolleen jään ja liukuvan jään yhteisvaikutuksesta. Kun mannerjäätikkö levittäytyi Baltian ylitse noin 20 000 vuotta sitten, peittyi maa kaikkialla paksun ja hitaasti etelään päin liukuvan mannerjään alle. Kun ilmasto alkoi tuhansia vuosia myöhemmin lämmetä, oheni alueen mannerjää ja siihen syntyi ylänköjen kohdilla railoja ja halkeamia. Ylänköjen päälle jäi mannerjäätä, joka ei enää liikkunut ja jota sen takia kutsutaan kuolleeksi jääksi. Alankojen jääkentät sen sijaan jatkoivat liukumistaan ylänköjen ohitse. Ylängön itäpuolinen jäätikkövirta oli Lubanan kieleke, pohjoisessa virtasi Velikajan kieleke ja kaakossa Polockasin kieleke. Noin 15 000 vuotta sitten alkoi ylänköjen päälle jääneisiin kuolleen jään kerroksiin kertyä sulamisvesiä jäätikköjärviksi. Kaikki jäätikössä ollut moreeniaines valui sulamisvesien mukana järvien pohjalle. Ympäröivät virtaavat jääkielekket kasvoivat välillä taas korkeammiksi, jolloin ylänköjen jäätiköt jäivät niiden väliin matalammiksi alueiksi. Korkeampien jäätiköiden sulamisvesi valui ylänköjen kuolleen jään päälle muodostaen entistä suurempia jäätikköjärviä. Näin kaikki ylängön jääkerroksen halkeamat täyttyivät kivi- ja moreenaineksella ja niiden päälle laskeutui lopuksi savikerrostumia. Kun myöhemmin sekä ylänköjä ympäröivät mannerjäät että ylänköjen omat jäät sulivat pois, paljastuivat halkeamiin keräytyneet maa-ainekset ympäristöään korkeammalle kohoavina kukkuloina. Kukkuloilla on tasaiset lakiosat ja niitä kutsutaan siksi moreenitasanteiksi. Kukkuloiden välit taas muodostivat pieniä laaksoja, jonne viimeiset sulamisvedet kerääntyivät järviksi. Järvet purkautuivat ylänköjen rinteitä alaspäin seuraaviksi ojiksi ja puroiksi, jotka yhtyivät alhaalla vuolaisiin jäätikköjokiin.
Ylänköalueiden reuna-alueilta on tavattu myös moreenista muodostuneita harjanteita. Nämä muistuttavat reunamoreeneja, jotka syntyvät kun jäätikkö puskee edellään maakerroksia suuriksi kasoiksi. Jääkaudella ylänköjen ympärillä liukuneet jääkielekkeet pyrkivät nousemaan ylänköjen rinteitä ylös. Samalla ne työnsivät edellään ylämäkeen moreeniainesta, joka kasaantui ylängön reuna-alueen päälle. Moreeniharjanteet ovat korkeampia etenkin ylängön pohjois- ja koillispuolella. Moreeniaineksen työntymistä tapahtui jossakin määrin myös ylängön länsi- ja itäpuolelta.
Työväen Osuustoimintalehti
Työväen Osuustoimintalehti oli Wisconsinin Superiorissa vuosina 1930–1965 ilmestynyt amerikansuomalainen osuustoiminnallinen aikakauslehti.
Lehti syntyi Keskusosuuskunnan Tiedonantajan jatkajaksi amerikansuomalaisen Keskusosuuskunnan (, vuodesta 1931 Central Cooperative Wholesale) irrottautuessa kommunistien määräysvallasta. Sen julkaisijana toimi vuodesta 1934 lähtien Co-operative Publishing Association, kunnes 1960-luvun alussa CCW sulautui Midland Cooperatives -osuuskuntaan. Suomenkielisen lehden rinnalla CCE/CCW julkaisi englanninkielistä lehteä Co-operative Pyramid Builder, vuodesta 1931 lähtien Co-operative Builder.
Työväen Osuustoimintalehti ilmestyi kerran viikossa ja vuosina 1964–1965 kahdesti kuukaudessa. Osuustoimintaa käsittelevien kirjoitusten lisäksi se sisälsi maanviljelijöiden ja naisten osastot, kaunokirjallisuutta, tiedettä ja tekniikkaa, uutisia ja ilmoituksia sekä englanninkielisen nuortenosaston. Kaksitoistasivuisen lehden levikki oli 5 000 kappaletta vuonna 1930, 12 000 vuonna 1934 ja 10 000 vuonna 1952. Sen toimittajana työskenteli 1940-luvun loppuun saakka Henry Koski ja hänen jälkeensä George Halonen, Martti Larni ja Carl E. Davidson.
Scott E. Parazynski
Parazynski on naimisissa ja hänellä on kaksi lasta.
Suzanne Brøgger
thumb|Suzanne Brøgger Suzanne Preis Brøgger Zeruneith, o.s. Preis (s. 18. marraskuuta 1944 Kööpenhamina, Tanska) on tanskalainen kirjailija, käsikirjoittaja, toimittaja ja laulaja.
Brøgger analysoi teoksissaan naisen asemaa patriarkaalisessa yhteiskunnassa, arvostelee aikakauden käsitystä avioliitosta ja ydinperhemallia.
Brøgger on ollut vuodesta 1997 Tanskan akatemian jäsen.
István Petelei
István Petelei (1852–1910) oli unkarilainen kirjailija. Hän julkaisi joukon taiteellisia, vakavansävyisiä kertomuksia etupäässä syvästi tuntemastaan maaseutukaupunkien ja maalaiskansan pienten eläjien elämästä: novellikokoelmat Keresztek ('Ristejä', 1882), Az én utcám ('Minun katuni', 1880), Vidéki emberek ('Maaseudun ihmisiä', 1898) ja Az élet ('Elämä', 1904) sekä kertomukset A fülemile ('Satakieli'), Jetti (1894), Alkonyat ('Iltahämärä', 1890) ja Felhők ('Pilviä', 1897).
Holger Lybäck
Holger Eiler Lybäck (16. elokuuta 1919 Helsinki – 26. toukokuuta 1951 Helsinki) oli suomalainen kirjallisuuden tutkija ja ruotsin kielellä kirjoittanut runoilija.
Virgin Galactic
Virgin Galactic on Richard Bransonin Virgin Groupin osa, jonka tarkoituksena on tarjota kaupallisia suborbitaaleja avaruuslentoja yksityishenkilöille. Yritys suunnittelee lennättävänsä vuosittain viisisataa avaruusturistia runsaan sadan kilometrin korkeuteen. Koelennolla ollut kone Space Ship Two tuhoutui lokakuun lopussa 2014, ja osat levisivät Mojaven autiomaahan.
Virgin Galacticin VSS Unity -alus saavutti 82,7 kilometrin korkeuden 13. joulukuuta 2018. Sama alus kävi 295 007 jalan eli 89,9 kilometrin korkeudessa 22. helmikuuta 2019. Jälkimmäisellä lennolle osallistui ensimmäistä kertaa yhtiön historiassa kahden koelentäjän lisäksi kolmas henkilö, matkustajana ollut Virgin Galactic -yhtiön astronauttikouluttajana työskentelevä nainen (Beth Moses).
Suunnitelmia
Ensimmäisten lentojen oli tarkoitus lähteä vuonna 2009 New Mexicosta Yhdysvalloista. New Mexicoon on rakenteilla Spaceport America -avaruuskeskus. Sen Governor Bill Richardson Spaceway -kiitotie valmistui vuonna 2010. Lisäksi yhtiö on tehnyt aiesopimuksen lentojen aloittamisesta Kiirunassa vuonna 2012. Näiden lentojen erikoisuutena olisi mahdollisuus matkustaa revontulien läpi. Yhtiö aikoi vuonna 2010 tehdä koelentoja ja aloittaa kaupallinen lentotoiminta aikaisintaan vuonna 2012 tai 2013. SpaceShipTwo-avaruusalus sai 30.5.2012 FAAlta luvan moottoroituun koelentoon. Yhtiö ilmoitti, että aikoo suorittaa ensimmäisen moottoroidun lennon vuoden 2012 lopulla. Virgin Galactic on myös mainostanut skenaariota, jossa avaruuslentokoneella voisi lentää esimerkiksi Kiinasta Englantiin kolmessa tunnissa. Kuuden minuutin painottomuuden sisältävä avaruuslento maksaisi arvion mukaan noin 200 000 Yhdysvaltain dollaria.
Onnettomuus koelennolla vuonna 2014
Lokakuun 2014 lopussa Mojaven autiomaassa tehdyn koelennon aikana tapahtuneessa onnettomuudessa kone hajosi ja sen osat levisivät autiomaahan. Toinen lentäjä kuoli, toinen loukkaantui vakavasti.
Yritystä oli varoitettu vuonna 2007 sattuneen onnettomuuden jälkeen useita kertoja turvallisuusuhista. Muun muassa Kansainvälisen avaruusturvallisuusyhdistyksen asiantuntija Carolynne Cambell kertoo yhdistyksen lähettäneen useita varoituksia.
Ensimmäinen täysin miehitetty koelento
Virgin Galacticin ensimmäinen täysin miehitetty koelento avaruuteen tapahtui VSS Unity -avaruusaluksella 11. heinäkuuta 2021. Lennolla olivat mukana Richard Bransonin lisäksi kolme muuta matkustajaa ja kaksi lentäjää. Alus nousi noin 85 kilometrin korkeuteen.
HMS Lord Warden
HMS Lord Warden oli Britannian kuninkaallisen laivaston vuonna 1865 vesillelaskettu Lord Clyde -luokan panssarifregatti.
Valmistus
Alus tilattiin 25. toukokuuta 1863 Chathamin telakalta, missä köli laskettiin vielä saman vuoden lopulla 24. joulukuuta. Alus laskettiin vesille 27. maaliskuuta 1865 ja valmistui 30. elokuuta 1867.
Palvelus
Alus myytiin 1889 romutettavaksi.
Elżbieta Głąbówna
Elżbieta Głąbówna (s. 16. huhtikuuta 1944 Krakova) on puolalainen pianisti.
Tapputi
thumb|right|230px|Taulu, jossa mainitaan Tapputi Tappūti-Beat-ekali, myös Tapputi-Belatikallim, on kemian historiassa maailman ensimmäisenä kemistinä pidetty henkilö. Hän oli hajuvesien valmistaja, parfyrmööri, joka on mainittu Nuolenpääkirjoituksessa Mesopotamiasta toiselta vuosituhannelta eaa. Hän käytti materiaalina monenlaisia aineita, kuten kukkia, öljyjä, mirhaa ja balsamia, joihin hän lisäsi vettä ja sitten tislasi ja suodatti useita kertoja.
Elżbieta Głąbówna
Głąbówna aloitti pianonsoiton opiskelun 6-vuotiaana. Vuonna 1952 hänen opettajakseen tuli Halina Ekier. Vuonna 1962 hän aloitti Jan Ekierin johdolla Krakovan musiikkiakatemiassa opinnot, jotka jatkuivat vuoteen 1967. Vuonna 1965 hän saavutti kuudennen sijan kansainvälisessä Chopin-pianokilpailussa. Głąbówna aloitti esiintymisuransa monissa Puolan kaupungeissa sekä maan radio- ja televisioasemilla opiskeluaikoinaan.
Fabrizio Crestani
Fabrizio Crestani (s. 17. joulukuuta 1987 Conegliano) on italialainen moottoriurheilija.
Elżbieta Głąbówna
Vuonna 1968 Głąbówna muutti naimisiin mentyään Ruotsiin, jossa soitti sinfoniaorkestereiden kanssa ja piti resitaaleja. Vähitellen hän alkoi keskittyä enemmän opettamiseen kuin esiintymiseen. Vuonna 1990 hän muutti perheineen Nizzaan, jossa omistautui opetustyölle.
Fabrizio Crestani
Ura
Hän aloitti uransa karting sarjoissa ennen siirtymistään Italian Formula Junior 1600 sarjaan vuonna 2005. Hän kilpaili myös Italian ja Britannian Formula 3 -sarjoissa vuosina 2005-07. Vuonna 2008 Crestani kilpaili Italian Formula 3000, Euroseries 3000 ja International Formula Master sarjoissa. Hän kilpaili myös Aasian GP2-sarjassa kaudella 2008-09. Vuonna 2010 Crestani siirtyi GP2-sarjaan DPR talliin korvaten Giacomo Riccin loppukauden ajaksi. Hän ei saavuttanut pisteitä. Vuonna 2011 Crestani ajoi Auto GP-sarjassa sijoittuen sarjan kuudenneksi.
Vuonna 2012 Crestani teki paluun GP2-sarjaan Venezuela GP Lazarus-tallissa. Hän saavutti kauden aikana vain yhden pisteen. Loppukaudesta hänet korvattiin Sergio Canamasasilla. Vuonna 2013 Crestani palasi takaisin Auto GP -sarjaan ajaen kaksi kilpailua saavuttaen 11 pistettä. Samana vuonna hän ajoi myös neljä kilpailua GP2-sarjassa saavuttamatta pisteitä.
Kertomus sokeudesta
Kertomus sokeudesta ilmestyi portugaliksi nimellä Ensaio sobre a cegueira ("Essee sokeudesta") vuonna 1995. Suomeksi teos ilmestyi Erkki Kirjalaisen kääntämänä vuonna 1997. Teoksessa esiintyvä sokeus nähdään yleensä allegoriana, minkä myös kirjailija itse on myöntänyt. Fernando Meirelles on ohjannut kirjan pohjalta elokuvan Blindness vuonna 2008.
Juoni
Romaani käsittelee nimeämätöntä aluetta, jonka asukkaiden keskuuteen leviää sokeus. Sokeutuneilla ei ole silmissään mitään näkyviä vaurioita, mutta he näkevät vain pelkkää valkoista. Hallitus alkaa nimittää syyltään tuntematonta sairautta ”valkotaudiksi” tai ”valkosokeudeksi”. Omituinen ilmiö saa näkevät paniikkiin, ja he ryhtyvät taistelemaan epidemiaa vastaan. Sokeat ja tartunnankantajiksi epäillyt eristetään epäinhimillisiin oloihin vanhan mielisairaalan tiloihin.
Kirjassa jätetään epäselväksi, koskettaako epidemia vain tiettyä kaupunkia tai valtiota vai onko se koko maailmaan leviävä pandemia.
Kirjan henkilöt ovat nimettömiä. Heihin viitataan lähinnä kuvailevilla ilmaisuilla, kuten ”tummalasinen tyttö”, ”lääkärin vaimo”, ”ensimmäinen sokea”, ”kierosilmäinen pikkupoika”, ”mustalappuinen vanha mies” ja ”autovaras”. Sokeus ei tuntemattomaksi jätetystä syystä tartu silmälääkärin vaimoon alun alkaenkaan. Hän on ainoa, joka joutuu näkemään maailmassa epidemian seurauksena kehittyneet epämiellyttävät muutokset. Kirjan tapahtumat kuitenkin päättyvät parhain päin: näkökykynsä palaamisen huomaa ensimmäiseksi ensimmäinen sokea, myöhemmin yöllä tummalasinen tyttö, aamun valjetessa silmälääkäri ja lopulta myös muut kansalaiset.
Walsall FC
Walsall FC on vuonna 1888 perustettu englantilainen jalkapalloseura. Se on parhaimmillaan pelannut Englannin toiseksi korkeimmalla sarjatasolla kausina 1892–1895, 1896–1901, 1961–1963, 1988–1989, 1999–2000 ja 2001–2004. Kaudella 2021–2022 joukkue pelaa neljännellä sarjatasolla Englannin kakkosliigassa, jonne se putosi keväällä 2019.
Mary McCartney
Mary Anna McCartney (s. 28. elokuuta 1969 Lontoo, Englanti, Yhdistynyt kuningaskunta) on englantilainen valokuvaaja. Hän on Paul ja Linda McCartneyn tytär. Muotisuunnittelija Stella McCartney on Mary McCartneyn nuorempi sisko. McCartneyllä on myös isosiskopuoli Heather McCartney.
McCartney meni naimisiin Alistair Donaldin kanssa 26. syyskuuta 1998 ja heillä on kaksi lasta (s. 1999 ja 2002).
Pasi Salonen
Pasi Salonen (s. 18. joulukuuta 1985 Helsinki) on suomalainen jääkiekkoilija, joka pelaa Mestis-joukkue KooKoossa.
Salonen pelasi kaksi kautta HIFK:ssa ennen kuin siirtyi HPK:on keväällä 2007. . Heti ensimmäisellä HPK-kaudellaan 2007–2008 Salonen voitti joukkueen sisäisen pistepörssin kerättyään 53 ottelussa 11+17=28 tehopistettä. Salonen pelasi Hämeenlinnassa kaksi kautta ennen kuin siirtyi Ilvekseen kesällä 2009. Yhden Ilves-kauden jälkeen Salonen siirtyi Porin Ässiin. Kaudella 2011–2012 hän ei pelannut missään.
Hubbertin teoria
thumb|[[Hubbertin käyrä on matemaattinen malli öljyn tulevasta saatavuudesta.]] thumb|Hubbertin ennuste ja toteutunut öljyntuotanto Yhdysvalloissa vuoteen 2005. thumb|Hubbertin käyrä ja toteutunut öljyntuotanto Yhdysvalloissa vuoteen 2014.
Hubbertin teoria esittää öljyntuotannon noudattavan yksittäisen esiintymän, maantieteellisen alueen ja koko maailman öljyntuotannon tapauksissa normaalijakaumaa, jota teorian yhteydessä kutsutaan Hubbertin käyräksi. Öljy ja muut fossiiliset polttoaineet muodostuivat, kun orgaaninen materiaali joutui puristuksiin maankuoressa miljoonia vuosia sitten. Ne ovat rajallisia eli uusiutumattomia luonnonvaroja.
Historia
Yhdysvaltalainen geofyysikko M. King Hubbert loi 1950- ja -60 luvuilla useita erilaisia matemaattisia malleja öljyntuotannosta, joissa ennustettiin, että öljyn kokonaistuotanto noudattaa kirkonkellon muotoista käyrää. Hubbertin ensimmäinen menetelmä vuodelta 1956 perustui arvioon siitä, kuinka paljon Yhdysvalloilla ylipäätään on öljyreservejä (yhteenlaskien jo tuotettu öljy, tunnetut reservit ja oletus vielä löydettävistä reserveistä.) Kun kokonaisreservien määrä ja tuotannon kasvu tunnetaan, voidaan arvioida myös tuotannon huippukohta ja tuotannon lasku.
Hubbertin toinen menetelmä otti lähtökohdaksi löydetyn öljyn määrää kuvaavan käyrän. Öljyntuotannon käyrä seurasi Yhdysvalloissa löydetyn öljyn (kumulatiivista) käyrää noin kymmenen vuoden viiveellä. Jo tuolloin kuitenkin öljyn löytämisen kasvu oli kääntymässä laskuun, ennakoiden myös tuotannon mahdollista laskua. Hubbert huomasi, että käyrät noudattivat logistista muotoa, ja ennusti vuonna 1962 tämän avulla suunnilleen 60-luvun loppuun tai 70-luvun alkuun sijoittuvan öljyhuipun Yhdysvalloissa.
Hubbert laski öljyhuipun ajankohtaa vielä kolmannellakin menetelmällä, vuonna 1967, perustuen öljynetsinnän menestyksellisyyden arvioon: kuinka paljon öljyä historiallisesti on löydetty kun on porattu 100 miljoonaa jalkaa. Löydetyn öljyn (kumulatiivinen) määrä per porattu miljoonaa jalkaa laski eksponentiaalisesti. Tämä mahdollisti uuden arvion Yhdysvaltain kokonaisreservistä ja uuden tuotantohuipun arvion: "1960-luvun lopulla."
Hubbertin ensimmäisenä esittämä malli ennustaa tuotannon huippuhetken öljykentälle, öljykenttien ryhmälle tai kokonaiselle alueelle lähtien tuotantotiedoista ja muista tekijöistä kuten kysynnästä. Kun tuotanto on suurimmillaan, on saavutettu huippu. Ajanjaksoa huipun jälkeen kutsutaan ehtymiseksi. Öljyntuotantoa kuvaava käyrä noudattaa kirkonkellon ääriviivoja. Ensin hidas nousu, jyrkkä nousu, tasanne (joka on huippu), hidas lasku ja lopuksi romahdus. Hubbertin käyrään soveltuvat normaalit matemaattisten mallien käytön rajoitukset: ennusteen tarkkuus riippuu annettujen tietojen tarkkuudesta. Öljyhuipun ajankohtaa voidaan Hubbertin menetelmän lisäksi yrittää ennustaa kenttien, maiden ja tulevien projektien tuotantomäärien perusteella.